Pravo na pomoć za podmirenje troškova prijevoza osoba narušenog zdravlja na području Grada Koprivnice radi obavljanja nužnih aktivnosti, može se odobriti sljedećim korisnicima:

1. osobama koje imaju utvrđeno tjelesno oštećenje u visini 80% i više
2. osobama privremeno otežanog kretanja uslijed narušenog zdravlja
3. osobama kojima je dijagnosticirana onkološka bolest.

Korisniku koji ispunjava jedan od navedenih uvjeta može se odobriti pravo na pomoć za podmirenje troškova prijevoza, pod uvjetom da živi sam ili u zajedničkom kućanstvu s osobom koja mu nije u mogućnosti osigurati prijevoz.

Korisniku ovog prava koji bez pomoći druge osobe ne bi mogao koristiti usluge prijevoza, može se odobriti korištenje usluge pratitelja za kojeg se također može odobriti sufinanciranje troškova prijevoza.